השוטר

השוטר הוא סרט דרמה ישראלי וסרט הביכורים של הבמאי והתסריטאי נדב לפיד, בכיכובם של מיכאל אלוני, מיכאל מושונוב, יערה פלציג ויפתח קליין. הסרט יצא לאקרנים באוקטובר 2011.

הסרט הוקרן בבתי הקולנוע בצרפת וזכה לביקורות משבחות ולהצלחה בקופות. "השוטר" הוקרן גם בגרמניה, ויצא לבתי הקולנוע בארצות הברית בפברואר 2013.

==עלילה==
חלקו הראשון של הסרט מתמקד בירון (בגילומו של יפתח קליין), לוחם ימ"מ ואילו חלקו השני בקבוצה תל אביבית (יערה פלציג, מיכאל אלוני ומיכאל מושונוב) השואפת לשנות סדרים בחברה הישראלית. הקבוצה מבקשת להשתלט על חתונת זוג, בו הכלה (רונה לי שמעון) היא בתו של מיליארדר, כדי להעביר את המסר שלהם. ניסיון זה, מאחד את חלקי הסרט ומוביל למפגש בין הדמויות השונות בו.

==הפקה==
כתיבת הסרט החלה ב-2007 על ידי נדב לפיד והוא צולם במהלך 2010. הקרנת הבכורה הציבורית של הסרט שעוסק במחאה חברתית, נערכה ביולי 2011, יומיים לפני שדפני ליף הציבה את האוהל שלה ופתחה במחאת האוהלים.

==פרשת הפרס==
הסרט זכה בתחילה בשני פרסים בפסטיבל הקולנוע בירושלים: פרס התסריט הטוב ביותר ופרס הצילום הטוב ביותר.

פרס סרט הביכורים ניתן בתחילה לסרט "עמק תפארת". אחרי שהתברר שהשופט מישל ריאק היה מצוי לכאורה בניגוד עניינים מכיוון שהיה מנהל מחלקת הקולנוע של ערוץ ארטה שהיה מעורב בהפקת "עמק תפארת", הגיעה הנהלת הפסטיבל להחלטה מחודשת לפיו הפרס יוענק לשני סרטים: "עמק תפארת" ו"השוטר". בעקבות זאת החליטו יוצרי "השוטר" לוותר על קבלת הפרס.

==הצנזורה==
באוגוסט 2011 החליטה המועצה לביקורת סרטים ומחזות להגביל את הצפייה בסרט לצופים מעל גיל 18 (עקב חשיפת גופן העירום של השחקניות יערה פלציג ומיטל ברדה). לבקשת שרת התרבות והספורט לימור לבנת, שנודע לה שהמועצה החליטה על כך בהרכב חלקי בו נכחו רק שלושה מחבריה כונסה מחדש המועצה, הפעם בהרכב מלא של 14 חברי המועצה, ושינתה את החלטתה להגביל את הצפייה בסרט לצופים מעל לגיל 14.

==פסטיבלים בהם השתתף==
מאז ספטמבר 2011 השתתף הסרט בפסטיבל לוקארנו, פסטיבל ניו יורק, פסטיבל הסרטים של לונדון, פסטיבל ורשה, פסטיבל וינה, פסטיבל סטוקהולם, פסטיבל פילדלפיה, פסטיבל ליסבון, פסטיבל ונקובר, פסטיבל פונא, פסטיבל דנוור, פסטיבל נאנט, פסטיבל אנטליה, פסטיבל ירושלים, פסטיבל מונטריאול, פסטיבל קורמאייר (איטליה) ופסטיבל בריסביין באוסטרליה, פסטיבל בואנוס איירס.

<gallery>
קובץ:Policeman7.jpg|יערה פלציג
קובץ:Policeman6.jpg|יפתח קליין משמאל
קובץ:Policeman4.jpg
קובץ:Policeman2.jpg|יערה פלציג ומיכאל מושונוב
קובץ:Policeman1.jpg
</gallery>

==פרסים==
* הבמאי נדב לפיד זכה בפרס הקולנוע של משרד התרבות
* פרס ברדלס הכסף בפסטיבל לוקארנו 2011
* פרס התסריט הטוב ביותר בפסטיבל הקולנוע בירושלים
* פרס הצילום הטוב ביותר בפסטיבל הקולנוע ירושלים
* פרס סרט הביכורים הטוב ביותר בפסטיבל הקולנוע ירושלים
* פרס ראשון בפסטיבל פילדלפיה
* פרס בחירת הקהל בפסטיבל נאנט בצרפת
* הפרס של חבר השופטים בפסטיבל קורמאייר באיטליה
* הגיע למקום ה-4 במשאל מקיף שנערך בקרב 168 מבקרי קולנוע אמריקאיים לבחירת הסרטים הטובים ביותר בעולם לשנת 2011.
* הסרט זכה בפרס הסרט הטוב ביותר (הפרס הראשון) ובפרס הבמאי (הפרס השני) בפסטיבל בואנוס איירס, הפסטיבל החשוב ביותר בדרום אמריקה ואחד הגדולים והפופולריים בעולם. הייתה זו הפעם הראשונה בהיסטוריה של הפסטיבל שאותו הסרט זוכה בפרס הראשון ובפרס השני.

==קישורים חיצוניים==
מידע נוסף
כתבות בעברית

* ישי קיצ'לס, [https://web.archive.org/web/20180830185042/http://www.israelhayom.co.il/site/newsletter_article.php?id=13381&newsletter=21.10.2011 הרחבת תחום המאבק], באתר ישראל היום, 21 באוקטובר 2011
* 
* 
* אור סיגולי, [http://srita.net/2011/07/11/השוטר-סקירה/ "השוטר", סקירה], באתר סריטה, 11 ביולי 2011
* [http://bidur.nana10.co.il/Article/?ArticleID=840077 משמרות המהפכה • מה חשבנו על "השוטר"?] באתר נענע10
* 
* 
* 
* 
* נחום מוכיח, [http://www.habama.co.il/Pages/Description.aspx?Subj=4&Area=1&ArticleId=15999 ריאיון עם נדב לפיד: השוטר הטוב והשוטר הרע], באתר הבמה, 14 בנובמבר 2011

כתבות באנגלית
<div class="mw-content-ltr">
* Olivier Pere, [http://cinema-scope.com/wordpress/web-archive-2/issue-48/spotlight-policeman-nadav-lapid-israel/ Spotlight: Policenan (Nadav Lapid, Israel)], cinema-scope.com
* Todd McCarthy (August 8, 2011), [http://www.hollywoodreporter.com/review/policeman-film-review-222949 Policeman: Film Review], hollywoodreporter.com
* Christopher Bell (October 14, 2011), [https://web.archive.org/web/20151210064124/http://blogs.indiewire.com/theplaylist/nyff_11_review_policeman_a_strong_haneke-inspired_rumination_on_israeli_soc NYFF '11 Review: 'Policeman' A Strong, Haneke-Inspired Rumination On Israeli Society], indiewire.com
* Anna Bak-Kvapil (Dec 19, 2011), [http://www.fandor.com/blog/?p=8834 One of 2011′s Best, in Need of Distribution: “Policeman” by Nadav Lapid], fandor.com
* Mike Goodridge (20 July, 2011), [http://www.screendaily.com/reviews/latest-reviews/policeman/5030105.article Policeman], screendaily.com
</div>

==הערות שוליים==

קטגוריה:סרטי 2011
קטגוריה:סרטי דרמה ישראליים
קטגוריה:סרטי דרמה
קטגוריה:סרטים ישראליים משנת 2011